**Deklamasyon sa Grade 7**

Jowella: Manong para!!! Para po!!!

Manong: Bababa po kayo?

Jowella: Hindi po manong sasakay pa lang po. Kaloka! Eto po bayad ko.

Manong: Ilan po sa 20?

Jowella: Dalawa po manong, bali kasama ka. Hiyang-hiya naman po kasi ako sa inyo ako lang ang nag-iisang pasahero dito. Kaloka ka. (Bumaba si Jowella ng hagdan. Nang walang anu-anoy umatras ang sasakyan at nabangga ako sa likod.) Blag!!! Aray! A-a-a-aray!!

Manong: Ay! Bata! Ok ka lang???

Jowella: So, tinatanong mo talaga kung ok ako. Ikaw kaya ang sagasaan ng sasakyan. Sa tingin mo magiging ok ka pa?

Manong: Masakit ba?

Jowella: Ay hindi ho, sa katunayan nga po nag-eenjoy nga po ako eh. Tena!! Ulitin natin sasakay ako ulit, babayad, bababa tapos sagasaan nyo ulit para enjoy!

Manong: Olrayt! Rock n’ Roll to the world!

Jowella: (Iyan si Jowella, bibang-bibang bata kaya nga lang medyo pilosopo lang nang onti. Alam mo naman mga kabataan sa ngayon mahilig nang sumagot-sagot sa mga nakakatanda. Minsan nga….)

Nanay: (Pasigaw) Jowella! Jowella!

Jowella: Nay ang taas naman yata, babaan mo naman nang konti.

Nanay: (Binabaan ang boses) Jowella. Jowella.

Jowella: Oh bakit nay?

Nanay: Bumili ka nga dun ng suka naubusan tayo.

Jowella: Sige nay bale, 40 peos lahat nay.

Nanay: Oh bakit naging 40 pesos??

Jowella: 20 pesos po ang suka nay tapos po 20 pesos din ang talent fee ko.

Nanay: Abang bata ere! Hindi ka ba kikilos nang walang bayad?

Jowella: Inay, maahal na po ang mga bilihin ngayon kaya kailangan pong dumiskarte.

Nanay: Oh sya sya, heto na ang kwarenta!

Jowella: (Pumunta si Jowella sa pinakamalapit na tindhan. Kahol nang kahol ang aso sa may tindahan. Maya-maya’y may dumating na mama.)

Mama: Naku! May aso!

Jowella: Ay hindi po manong, bale po pokemon po yan kalalabas lang sa pokeball.

Mama: Nangangagat ba yan?

Jowella: Try nyo kayang lapitan manong. Baka po sakaling mag-smile sya sa inyo. Aso po yan natural po nangangaggat yan.

Mama: Alam mo ining, pilosopo ka.

Jowella: Manong, pilosopa po. Babae po ako manong.

Mama: Mag-iingat ka sa pananalita mo ining at baka makita mo ang masamang ganti na hindi mo inaasahan.

Jowella: Aba manong kung makaganti ka wagas ah. Ano ka, Diyos?

Mama: Makikita mo! Makikita mo!!!

Jowella: (At naglaho na parang bula ang mama) Naku! Ito talaga ang impluwensya ng mga pelikula, naglaho daw, usok-usok epek eh palihim lang naman na nagtago. Kaloka! (Kinagabihan…)

Nanay: Jowella, matulog ka nang maaga dahil 7:30 ang klase nyo bukas.

Jowella: Nay may schedule po ako nang lagnat bukas kaya hindi po ako makakapasok.

Nanay: Abay bastos na bata ere.

Jowella: Nay, hindi po ako bastos, di naman ako nakahubad ah.

Nanay: Matulog ka na nga! Kung anu-ano yang lumalabas sa bibig mo.

Jowella: (Umakyat si Jowella at nahiga nang mayroon itong narinig na kakaibang tunog)

Tunog: Tik-tik-tik-tik-tik-tik tik!

Jowella: Ano yun? Sino yan? (Biglang lumabas ang isang matandang babae. Nakalugay ang guu-gulo nitong buhok at nanlilisk ang kanyang mga mata. Unit-unti nitong nilapitan si Jowella)

Jowella: Aaaaah!!! Wag kang lalapit! Wag kang lalapit! (Nawalan nang boses habang sinisigaw ang pangalan nang nanay) Nanay!!!! Nanay!!!! Naku bakit walang tunog na lumalabas sa bibig ko. Nanay!!! Nanay!!!

Matanda: Parusa yan syo bata! Masyado ka kasing madada at kung anu-anong mga walang kwenta ang lumalabas dyan sa bibig mo. Hindi ka rin marunong gumalang sa matatanda. Ang mabuti riyan ay lagyan nang tahi yang bibig mo. Hahahahaaha!!

Jowella: (Kumipot ang bibig ni Jowella at nagkaroon na ito nang tahi mula itaas paibaba.) Mmmh!!! Mmmmh! Mmmmmmmmmh!

Nanay: Jowella anak! Anak! Gising! Gising!

Jowella: Nay??? Naaaaaay!!! Huhuhu! Nay, panaginip lang pa la iyon!

Nanay: Ay hindi, bale parte iyon ng script ng deklamasyon ito kaya umayos ka!

Jowella: Nay naman…

Nanay: Joke lang anak!

Jowella: (Simula noon ay naging maayos nang kausap si Jowella at naging magalang narin sya sa mga matatanda. Kayo, maayos ba kayong kausap? Iginagalang nyo rin ba ang mas nakatatanda sa inyo? Sige ka…lalagyan ko nang tahi yang bibig mo……..)